Villa Siesta Guesthouse is naby Welkom se middedorp. Ons is ook naby 2 groot privaat hospitale geleë. Ons streef daarna om 'n huislike omgewing te skep wat gaste sal laat tuis voel. Ons leuse is: "Our home, your home, away from home".
Villa Siesta Guesthouse bied 24 en suite-kamer met privaat ingange. Die kamers is modern, dog gerieflik ingerig en beskik oor lugversorging en elektriese komberse. Elke kamer het koffie- en teemaakgeriewe, 'n mikrogolf, yskassie, klerekas, lessenaar, en stoel.
Ons het 'n swembadjie en 'n lapa-area waar gaste kan afkoel en ontspan op 'n warm somerdag. Daar is ook 'n heerlike tuin waa…
Ons het 'n swembadjie en 'n lapa-area waar gaste kan afkoel en ontspan op 'n warm somerdag. Daar is ook 'n heerlike tuin waar jy kan rustig raak terwyl jy na die natuurgeluide luister.
Ons het 'n restaurant met 'n gekwalifiseerde sjef en 'n gelisensieerde kontantkroeg. Hier kan gaste hulself tuismaak en mekaar se geselskap geniet. 'n Volledige Engelse ontbyt kan op versoek teen 'n ekstra koste van R95 per persoon bedien word. Daar is ook ontbytgraan, vrugteslaai, jogurt en beskuit.
Ons bedien ook aandetes op versoek teen ekstra koste van R165 per persoon. Daar is verskeie vleise om van te kies wat bedien word saam met die groente en slaai van die dag.